
ПРОЕКТ!
ОБЩИНСКА ПРОГРАМА ЗА 

ЗАКРИЛА НА ДЕТЕТО ЗА 2026 ГОДИНА

 в община Долна баня

Задължение на всички структури, органи и институции, имащи отношение към детето и неговото семейство на местно ниво е повишаване благосъстоянието на децата. За тази цел е необходимо да се реализира целенасочена работа във всички основни области: образование, здравеопазване, спорт, свободно време, културни дейности, социални дейности, подкрепа на децата и семействата, обществена среда и сигурност.
Общинската програма за закрила на детето за 2026г., изготвена от Общинската комисия за детето при община Долна баня, е разработена в съответствие с националните и международни стандарти: Конвенцията за правата на детето на ООН, Закон за закрила на детето, Правилник за прилагане Закона за закрила на детето, Национална стратегия за детето 2019-2030г., Националната програма за закрила на детето и редица други нормативни документи.
           Целта на общинската програма за закрила на детето за 2026 година е да изведе на преден план националните приоритети в областта на закрилата на детето с оглед отразяване в тях на специфичните местни потребности, документирайки волята и готовността на институциите в община Долна баня да повишат качеството на живот и благосъстоянието на децата.

           Изпълнението на приоритетните цели ще допринесе за изграждане и развитие на определен брой и вид социални услуги по закрила на детето с предимно превантивен характер, както и продължаване работата на вече утвърдените услуги на територията на община Долна баня. Услугите и дейностите са фокусирани върху потребностите на детето и са предназначени за всички деца и семейства на територията на общината, както и осигуряване на условия за ефективно упражняване на правата и подобряване качеството на живот на децата, като условие за свободното и пълноценното им личностно развитие.
Закрилата на детето се основава на следните принципи:
1. Зачитане и уважение личността на детето.

2. Отглеждане на детето в семейна среда.

3. Осигуряване най-добрия интерес на детето.

4. Социална закрила на деца в риск.

5. Насърчаване на доброволното участие в дейностите по закрила на детето.

6. Подбор на лицата, пряко ангажирани по закрила на детето, съобразно техните личностни и професионални качества, и грижа за тяхната професионална квалификация.

7. Незабавност на действията по закрила на детето.

8. Грижа в съответствие с потребностите на детето.

9. Осигуряване развитие на децата с изявени дарби.

10. Насърчаване на отговорното родителство.

11. Подкрепа на семейството.

12. Превантивни мерки за сигурност и закрила на детето.

13. Контрол по ефективността на предприетите мерки.
Настоящата Общинска програма за закрила на детето в община Долна баня за 2026г. има следните приоритетни области:
І. Намаляване на детската бедност и създаване на условия за социално включване на децата;

ІІ. Подобряване здравето на децата;

ІІІ. Осигуряване правото на детето на живот и развитие в сигурна и безопасна среда;
ІV. Осигуряване на равен достъп до качествено предучилищно и училищно образование;

V. Правораздавателна съдебна система, приятел на детето; 

VІ. Повишаване ефективността на мерките за защита на децата от насилие, злоупотреба и други форми на експлоатация;

VІІ. Насърчаване на участието на децата;

VІІІ. Спорт, култура и дейности за свободното време;
IX. Мониторинг и подобряване на работата на системата за закрила на детето.
Дейностите, включени в Програмата са съобразени с потребностите за грижа за децата в община Долна баня и са предложени от заинтересованите институции, работещи за осигуряване на израстването, развитието и безопасността на децата.

Програмата е отворен и гъвкав документ, подлежащ на промяна, допълване и усъвършенстване в отговор на възникнали нови потребности, и в съответствие с променящите се условия, нормативна база и икономическа среда.

П Р И О Р И Т Е Т Н И    О Б Л А С Т И:
	І. НАМАЛЯВАНЕ НА ДЕТСКАТА БЕДНОСТ И СЪЗДАВАНЕ НА УСЛОВИЯ ЗА СОЦИАЛНО ВКЛЮЧВАНЕ НА ДЕЦАТА

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1
Гарантиране правото на детето да живее в сигурна и безопасна семейна среда.


	1.1. Извършване на проверка и оценка на постъпилите сигнали в Д“СП“ за нарушаване на правата на дете или за дете в риск.
	В рамките на утвърдения бюджет на отговорните институции и по програми.
	2026
	Намаляване на децата в риск и предотвратяване на нарушаване на правата на децата.
	Брой деца и семейства.
	АСП

Д „СП” гр. Ихтиман/ О”ЗД” към Д”СП”

	
	1.2. Оказване на финансова подкрепа на деца и семейства в риск по реда на ЗЗД:

- насочване към програми за заетост и финансова подкрепа на семейства, отговарящи на условията за месечно подпомагане за децата, които отглеждат;

- подкрепа на семействата с деца до 18-годишна възраст или  до завършване на средно образование, но не повече от 20-годишна възраст, обвързана с редовно посещаване на учебно заведение;

- подкрепа на доходите на родители/осиновители и/или лица, полагащи грижи за деца с трайни увреждания.
	В рамките на утвърдения бюджет на отговорните институции.
	2026
	Оказана финансова подкрепа на семействата (средно месечен брой случаи).


	Брой деца и семейства, на които е предоставена финансова подкрепа;
Средно месечен брой случаи.
	АСП
Д „СП” гр. Ихтиман

	
	1.3 Получаване на финансови помощи от ученици и семейства:

-стипендии в училищата за отличен успех, социални и еднократни при нужда;

-получаване на финансови помощи за деца в 1, 8, и 10 клас.
	В рамките на утвърдения бюджет на отговорните институции.
	2026
	Оказана финансова подкрепа на семействата.

	Брой деца и семейства, на които е предоставена финансова подкрепа.

	АСП
Д „СП” гр. Ихтиман

	
	1.4. Работа на терен в рискови общности с цел ранна диагностика на насилие, неглижиране и изоставяне още преди раждането.
	В рамките на утвърдения бюджет на отговорните институции.
	2026
	Организиране на периодични обходи с цел ранна превенция на рискови общности.

Мобилната работа на ЦРДУ и ЦОП обхваща различни рискови групи, както и семейства с ограничени възможности за достъп до ресурс. 
	Брой организирани обходи;
Брой случаи. 
	АСП
Д „СП” гр. Ихтиман

ПУ при РУ-Костенец

Община

ЦРДУ

ЦОП

	
	1.5. Подкрепа на детето и семейството, чрез работа по превенция и мерки за закрила в семейна среда или в близка до семейната среда. 

- Насочване към ползване на 

подходящи социални услуги в 

общността.
	В рамките на утвърдения бюджет.
	2026
	Подобряване състоянието на детето и семейството, отчитайки индивидуалните им потребности.

Мобилна работа за идентифициране и локализиране на деца на улицата, предоставяне на изнесени услуги на децата и техните семейства.


	Брой консултирани деца и семейства; Брой предоставяни социални услуги.
	Д „СП” гр. Ихтиман

Община

Социални услуги в  общността


	ЦЕЛ 2
Повишаване на административния капацитет и подобряване на междуинституционалното сътрудничество при работа с уязвими групи деца.
	2.1 Участие в обучения в прилагането на системен подход при работа с деца и семейства.

2.2Взаимодействие и сътрудничество на органите за закрила на детето на местно ниво, при прилагане на Координационния механизъм за работа с деца, жертви на насилие или в риск от насилие и/или при кризисна интервенция.
	В рамките на утвърдения бюджет.
	2026
	Подобряване на взаимодействието между представителите на отделните институции при работа по случай.
	Брой обхванати лица;

брой проведени срещи по Координационен механизъм.
	Д „СП” гр. Ихтиман

Община

Социални услуги в  общността
Учебни заведения

	ЦЕЛ 3 

Социално включване на децата.
	3.1. Предоставяне на социална услуга „Личен асистент“ за деца с увреждания чрез Механизма за личната помощ.
	Бюджет на МТСП.
	2026
	Подпомагане на  семействата с дете с увреждане; социалното им включване и намаляване на социалната им изолация.
	Брой обхванати лица.
	Дирекция „СП”- гр. Ихтиман

Община

	ІІ. ПОДОБРЯВАНЕ ЗДРАВЕТО НА ДЕЦАТА 

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Подобряване на достъпа до услуги за майчино и детско здраве.
	1.1. Редовно наблюдение на здравното, физическото и психомоторно развитие на майките, бебетата и децата.
	Бюджет на институциите, изпълнители на дейностите.
	2026
	Подобряване на здравето на децата в кърмаческа и ранна детска възраст; ранно откриване на отклонения и нарушения в развитието.
	Брой обхванати лица.
	Медицински специалисти

Община

Здравни медиатори



	
	1.2. Осигуряване на здравни услуги сред децата в образователната система.
	Бюджет на институциите, изпълнители на дейностите.
	2026
	Предоставяне на здравни услуги и превенция на детското здраве в образователната система.

В ЦРДУ се следи здравословното състояние и лична хигиена на детето; съдействие на родителите/законните представители на детето за осигуряване на подходяща здравна помощ и грижа. Поддържа се постоянна връзка с личния лекар на детето.
	Брой обхванати лица.
	Учебни заведения

Медицински специалисти

Дирекция „СП”- гр. Ихтиман

ЦРДУ

	
	1.3. Продължаване дейността на здравните медиатори в направление профилактика и ваксинопрофилактика, повишаване  половата и сексуална култура с цел ограничаване ражданията на  малолетни момичета.
	Бюджет на институциите, изпълнители на дейностите.
	2026
	Повишаване информираността на младежите от уязвими групи.
	Брой обхванати лица.
	Здравни медиатори

Община

	ЦЕЛ 2
Промотиране на здравето сред децата.
	2.1. Провеждане на информационни кампании за здравословно поведение и утвърждаване на здравословен начин на живот при децата и учениците.
- Провеждане на кампании с цел ограничаване на употребата на психоактивни вещества, цигари и алкохол.
	Бюджет на отговорните за изпълнение на задачата институции.
	2026
	Подобряване на грижите за децата, утвърждаване на здравословен начин на живот от най-ранна възраст и във всички възрастови групи.

По-добра информираност на децата и семействата, относно здравето, здравословното хранене и здравословен начин на живот.

Провеждане на ежемесечни беседи за здравословно хранене и здравословен начин на живот в специализирана среда и мобилно; информационни кампании за вредата от употреба на психоактивни вещества, цигари и алкохол.
	Брой проведени мероприятия за повишаване на информираността, знанията и промяна в нагласите за здравословен начин на живот; Брой разработени и разпространени материали.
	Учебни заведения

Медицински специалисти

ЦОП

ЦРДУ

Здравни медиатори



	
	2.2. Консултиране на родители и специалисти от системата на здравеопазване по проблеми, свързани със здравето и развитието в детска възраст, с акцент на ранното детство.
	Бюджет на отговорните институции.
	2026
	Превенция на рискове за здравето и развитието на децата от най-ранна възраст и промоция на здравето.
	Брой проведени консултации на деца, родители и здравни специалисти.
	НЦОЗА

МЗ 
НПО 
РЗИ

 детски, здравни и лечебни заведения в системата на здравеопазването



	ЦЕЛ 3
Подобряване на оралното здраве на децата – намаляване на интензитета на зъбния кариес.
	3.1. Извършване на силанизиране на първите постоянни молари; провеждане на информационен форум и семинари за профилактика и лечение на оралните заболявания.
	Бюджет на МЗ
	2026
	Намаляване разпространението на зъбния кариес чрез извършване на силанизиране на първите постоянни молари; повишаване на знанията и подобряване на уменията на децата за опазване на оралното им здраве; профилактика на оралните заболявания при децата.
	Брой деца, на които е извършено силанизиране на първите постоянни молари.
	МЗ
БЗС



	ЦЕЛ 4

Подобряване на грижите за психичното здраве на децата.
	4.1. Планиране на мерки за  подобряване на грижите за деца с аутизъм и техните семейства.
	Бюджет на институциите, изпълнители на дейностите.
	2026
	Подобряване на грижите за децата с аутизъм и техните семейства, и качеството им на живот.
Психологическо консултиране и подкрепа на деца.
	Брой разработени и препоръчани мерки; брой обхванати потребители.
	РЗИ, НПО, МОН
Медицински специалисти

ЦОП

	ЦЕЛ 5

Превенция на ранните раждания и абортите сред непълнолетните.
	5.1 Организиране и провеждане на тематични беседи за опасностите, при ранна бременност за майката и бебето.
	Бюджет на институциите, изпълнители на дейностите.
	2026
	Повишаване здравната култура на децата.
	Брой организирани мероприятия.
	Учебни заведения

Здравни медиатори

	ІІІ. Осигуряване правото на детето на живот и развитие в сигурна и безопасна среда

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Развитие на различни форми, модели и инструменти за превенция на инцидентите и травматизма при деца.
	1.1. Обезопасяване и модернизиране на детските площадки за игра.
	В рамките на утвърдения бюджет на отговорните институции и по Проекти.
	2026
	Демонтиране на опасните съоръжения и монтиране на нови, модерни уреди за игра и отдих на децата.
	Брой инспектирани детски площадки.
Брой създадени нови площадки.
	Учебни заведения
Община

	
	1.2. Провеждане на беседи в часа на класа по теми свързани със защита при бедствия; безопасно поведение в интернет; ролята на полицията; сексуално насилие; трафик на хора; последствията при кражба.
	В рамките на утвърдения бюджет на отговорните институции.
	2026
	Подготовка на децата и учениците за защита при бедствия; безопасно поведение в интернет; предотвратяване на насилие и трафик.
	Брой проведени беседи.
	Учебни заведения

ПУ при РУ-Костенец

	ЦЕЛ 2

Създаване на по-добри условия за гарантиране правото на детето на живот и развитие в сигурна и безопасна среда.
	2.1. Подготовка на материали за популяризиране на правилата за безопасност и спешните телефони: Единен европейски номер 112 и Национална телефонна линия за деца 116 111.
	В рамките на утвърдения бюджет на отговорните институции.
	2026
	Повишаване информираността на децата по отношение на възможностите за сигнализиране при нарушени права, както и при спешни ситуации.
	Брой брошури.
	МОН

 АСП

 ДАЗД
МВР

	ІV. ОСИГУРЯВАНЕ НА РАВЕН ДОСТЪП ДО КАЧЕСТВЕНО ПРЕДУЧИЛИЩНО И УЧИЛИЩНО ОБРАЗОВАНИЕ

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Развитие на различни видове услуги, насочени към намаляване на дела на децата и учениците, отпадащи от образователната система.
	1.1. Реализиране на заложеното в Решение № 100/ 08.06.2018г. на МС за създаване на Механизма за съвместна работа на институциите по обхващане и включване в образователната система на деца и ученици в задължителна предучилищна и училищна възраст.
	В рамките на бюджета на отговорната институция.
	2026
	Намаляване на дела на отпадналите и преждевременно напусналите образователната система, връщане в образователните институции на отпаднали или необхванати от образователната система.
	Брой обхванати и реинтегрирани деца и ученици; Приложени мерки по Механизма.
	МОН
Учебни заведения
Община 

Дирекция «СП» - Ихтиман

МВР

	ЦЕЛ 2 
Подобряване дейностите на образователните институции за идентифициране и подкрепа на дете в риск.
	2.1. Организиране на обучения за педагогическите специалисти за правата на детето и за дете в риск.
	В рамките на бюджета на отговорната институция.
	2026
	Подобряване на сътрудничеството на персонала в учебните заведения и социалните услуги с органите по закрила при случаи на дете в риск.
	Брой обучени специалисти.
	Учебни заведения

АСП

ДАЗД
ЦОП

ЦРДУ

	ЦЕЛ 3

Повишаване ролята на образователните институции за изграждане на подходяща образователна среда за осъществяване на приобщаващото образование.
	3.1. Осигуряване на ресурсно подпомагане и подкрепа на децата и учениците със СОП в обща образователна среда.
	В рамките на бюджета на отговорните институции.
	2026
	Изградена приобщаваща среда, която е съобразена с индивидуалните потребности на детето/ ученика и осигурена подкрепа за личностно развитие.
	Осъществяване на подкрепа за личностно развитие на децата и учениците.
	Учебни заведения

Община

	
	3.2. Осигуряване на занимания по интереси и за изяви на децата и учениците.
	В рамките на бюджета на отговорните институции.
	2026
	Осигурена възможност за личностно развитие на децата и учениците, чрез участие в занимания по интереси и чрез изява на способностите им.

Провеждане на ателиета по интереси. Организиране на свободното време и създаване на условия за индивидуална изява на способностите на всяко дете.
	Изяви на децата в областта на науките, спорта, технологиите и изкуствата.
	Учебни заведения

НЧ „Рила-1898”

Община

ЦОП

ЦРДУ

	
	3.3. Изработване на индивидуални програми за обучение и развитие на деца със СОП от ЕПЛР в детската градина и училища.
	В рамките на бюджета на отговорните институции.
	2026
	Подобряване обучението на децата със СОП.
	Изготвени индивидуални програми за обучение и развитие на деца със СОП; подобряване на архитектурната среда.
	Учебни заведения



	V. ПРАВОРАЗДАВАТЕЛНА СЪДЕБНА СИСТЕМА, приятел на детето 



	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Превенция на рисковото поведение сред децата и подобряване на координацията между правораздавателната, социалната, здравната и образователната система.
	1.1.Поддържане на информационна база – данни за регистрация на случаи на детска престъпност.
	В рамките на бюджета на отговорната институция.
	2026
	Създаване на база данни за деца с девиантно поведение с оглед мултидисциплинарна работа, както и за проследяване на случаите. 


	Предстои създаване на база данни.
	МВР
ЦКБППМН

	
	1.2 Провеждане на кампании по превенция на противообществените прояви, закрила на децата, безопасност на движението, трафик на хора, безопасност в интернет, насилието и агресията.
	В рамките на бюджета на отговорните институции.
	2026
	Повишаване на информираността на децата и намаляване на дела на деца в риск и с противообществени прояви.

	Брой малолетни и непълнолетни, с които през годината е работено. Брой кампании.
	Учебни заведения

Социални услуги в общността

МВР

МКБППМН

	VІ. ПОВИШИВАНЕ ЕФЕКТИВНОСТТА НА МЕРКИТЕ ЗА ЗАЩИТА НА ДЕЦАТА ОТ НАСИЛИЕ, ЗЛОУПОТРЕБА И ДРУГИ ФОРМИ НА ЕКСПЛОАТАЦИЯ

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Подобряване на формите за превенция и подкрепа в случаи на насилие над дете.
	1.1. Провеждане на Час на класа, посветен на Международния ден на ненасилието.
	В рамките на утвърдения бюджет на отговорните институции.
	2026
	Отбелязване на Международния ден на ненасилието.
	Брой проведени часове на класа или други дейности.

	Учебни заведения



	
	1.2.Реализиране на кампания „Спортът е по-добрия начин децата да пораснат”.
	В рамките на утвърдения бюджет на отговорните институции.
	2026
	Превенция в ранна училищна възраст.
	Брой обхванати деца;
Брой училища.
	Учебни заведения

МВР
МКБППМН

Община

	ЦЕЛ 2

Подобряване на сътрудничеството и взаимодействието между отговорните институции при работата им с деца жертви на насилие или трафик на хора.
	2.1.Провеждане на информационна кампания за превенция на насилието, включително популяризиране на НТЛД 116 111.
	В рамките на утвърдения бюджет на отговорните институции.
	2026
	Повишаване на чувствителността на обществото и по отношение на случаите на насилие над деца.
	Проведена кампания.
	ДАЗД
Всички органи по закрила на детето

МКБППМН

	
	2.2.Провеждане на заседания на общинско ниво на Координаци- онния механизъм за взаимодействие при работа в случаи на деца, жертви или в риск от насилие и за взаимодействие при кризисна интервенция.
	В рамките на утвърдения бюджет на отговорните институции.
	2026
	Подобряване ефективността за защита на децата от всички форми на насилие.
	Брой заседания; брой обхванати лица.
	ДАЗД

АСП

Д „СП” гр. Ихтиман

МВР

Община



	ЦЕЛ 3

Защита на децата от сексуални посегателства чрез компютърни престъпления и превенция на онлайн тормоза.
	3.1. Обучаване на деца за предпазване от насилие и експлоатация в интернет.
	В рамките на утвърдения бюджет на отговорните институции.
	2026
	Намаляване на случаите на насилие над деца в интернет.
	Брой обучени деца.
	МВР

Учебни заведения

Община

	
	3.2. Разработване и разпространение на информационни материали за безопасност на децата в интернет.
	В рамките на утвърдения бюджет на отговорните институции.
	2026
	Намаляване на случаите на насилие над деца в интернет.
	Брой разработени и разпространени информационни материали
	Учебни заведения

МВР



	VІІ. НАСЪРЧАВАНЕ НА УЧАСТИЕТО НА ДЕЦАТА 


	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Насърчаване на детското участие в България.
	1.1.Популяризи-ране на детското участие, включително в Културния календар на общината.
	В рамките на утвърдения бюджет на отговорните институции.
	2026
	Участие в различни инициативи и ангажиране на децата.
	Брой проведени инициативи.

	ДАЗД
РУО

 Областни управители 
Община 

	VІІІ.  СПОРТ, КУЛТУРА И ДЕЙНОСТИ ЗА СВОБОДНОТО ВРЕМЕ

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Създаване на условия и възможности за участие  в безплатни занимания с физически упражнения и спорт.
	1.1. Подобряване на условията за спорт на децата в образователните институции.
	В рамките на утвърдения бюджет на отговорните институции.
	2026
	Осигуряване на условия за безплатни занимания със спорт.
	Брой обхванати деца.

	Учебни заведения
Община

	ЦЕЛ 2

Осигуряване на достъп на всички деца до културни дейности и дейности през свободното време.
	2.1.Предоставяне на стипендии и еднократно  финансово подпомагане на деца с изявени дарби.
	Постановление на МС за целево финансиране на отговорните министерства и общините.
	2026
	Подпомагане на деца с изявени дарби.
	Брой обхванати деца от мерките.

	МК

МОН

 ММС

Община

	
	2.2.Насърчаване участието на децата и учениците в

извънкласни и извънучилищни дейности в областта на науката, изкуството, технологиите и спорта.
	В рамките на утвърдения бюджет на отговорните институции.
	2026
	Повишаване броя на обхванатите деца и ученици в извънкласните и извънучилищните  дейности .
	Брой проведени инициативи, брой участващи деца и ученици.
	МОН

МК

ММС

Учебни заведения
Община

НЧ „Рила-1898” 

	ІХ. МОНИТОРИНГ И ПОДОБРЯВАНЕ НА РАБОТАТА НА СИСТЕМАТА ЗА ЗАКРИЛА НА ДЕТЕТО

	Оперативни цели 
	Дейности
	Бюджет 
	Срок за изпълнение
	Очаквани резултати /ефект- каква промяна ще се постигне
	Индикатори
	Отговорни институции

	ЦЕЛ 1

Мониторинг на системата за закрила на децата.
	1.1. Провеждане на обучения за служителите от О”ЗД”.
	В бюджета на всички ангажирани институции и по програми.
	2026
	Повишаване професионалния и административния капацитет на специалистите, работещи с деца.
	Брой проведени обучения;
Брой обучени служители;

Видове теми на обучение.
	АСП
ДАЗД

	
	1.2. Подобряване на координацията в случаите свързани с деца, жертви на насилие.
	В рамките на бюджета на отговорните институции.
	2026
	Подобряване на сътрудничеството в случаите, свързани с деца, жертви на насилие.
	Брой проведени срещи на мултидисциплинарните екипи. 
	Д”СП”- гр. Ихтиман

АСП
МВР

Община
ДАЗД


СПИСЪК НА ИЗПОЛЗВАНИТЕ СЪКРАЩЕНИЯ:
АМВР – Академия на Министерството на вътрешните работи;
АСП – Агенция за социално подпомагане;
ДАБ – Държавна агенция за бежанците;
ДАЗД – Държавна агенция за закрила на детето;
Д”СП” - Дирекция „Социално подпомагане”;
КМ – Координационен механизъм за взаимодействие при работа в случаи на деца в риск от ХИВ, Хепатит В, Хепатит С и сексуално предавани инфекции, както и Координационен механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция;
МВР – Министерство на вътрешните работи;
МЗ – Министерство на здравеопазването;
МК – Министерство на културата;
МКБППМН – Местна комисия за борба срещу противообществените прояви на малолетните и непълнолетните;
ММС – Министерство на младежта и спорта;
МОН – Министерство на образованието и науката;
МТСП – Министерство на труда и социалната политика;
НЗОК – Национална здравноосигурителна каса;
НЧ”Рила” – Народно читалище „Рила”;
О”ЗД” – Отдел „Закрила на детето”;
ПУ при РУ-Костенец  – Полицейски участък при Районно управление-Костенец;
РУО – Регионално управление на образованието;
СОП – специални образователни потребности;
ЦКБППМН – Централна комисия за борба срещу противообществените прояви на малолетните и непълнолетните;
ЦНСТ- Център за настаняване от семеен тип;
ЦОП – Център за обществена подкрепа;
ЦРДУ - Център за работа с деца на улицата.
Настоящата Общинска програма за закрила на детето в община Долна баня за 2026 година е приета с Решение №….., взето с Протокол №………  от редовно заседание на Общински съвет град Долна баня, проведено на ………. 2026 година.

                                                                  Председател на Общински съвет

                                                                                      град Долна баня: 

                                                                                            /Лиляна  Драганова/

